Para outras páxinas con títulos homónimos véxase: Ludeiros.

**Ludeiros** é un lugar da parroquia de Manín no concello ourensán de Lobios na comarca da Baixa Limia. Tiña 34 habitantes no ano 2020 segundo datos do INE e do IGE, dos cales 15 eran homes e 19 mulleres. Gaña tres veciños nun ano, 1 home e 2 mulleres máis.

Ludeiros é unha aldea de Lobios dentro do perímetro do Parque Natural Baixa Limia - Serra do Xurés, desde a súa declaración o 21 de febreiro de 1993 (DOG nº 35 do 22-02-1993).

Desde 2009 forma parte da Reserva da biosfera transfronteiriza galego-portuguesa Gerês-Xurés.

Historia
--------

Detalle da fronteira entre Galiza e Portugal
Ludeiros é unha aldea fronteiriza, o que marcou a súa historia. Foron moitas as incursións dos portugueses para facerse con estas terras, que pertenceron ao castelo de Araúxo (situado nas inmediacións da aldea de A Vila, en Lobios), castelo desaparecido na súa totalidade, terras disputadas polo señor do castelo de Lindoso (Portugal), pola importancia que supuña esta parte da Serra de Santa Eufemia para dispor de pastos para o gando do castelo e a veciñanza portuguesa. As disputas mantivéronse ata o Tratado de Lindes de Lisboa de 1864, que determinou a fronteira polo río da Madalena, pasando a Portugal esa franxa de terra dende o río Cabril, como se recolle no tratado e amosa o mapa de José de Castro López empregado para a firma do acordo que tivo lugar en Badaxoz, en marzo de 1863.
Ese terreo disputado, que se amosa no mapa, afirmaba o historiador José Lamela Bautista, que era o que máis problemas lle causaba aos dous reinos, polo que había que establecer uns lindes definitivos que fosen respectados por ambas as partes.

Galería
-------

* Panorámica de LudeirosPanorámica de Ludeiros
* Ludeiros dende o CanceloLudeiros dende o Cancelo
* Ludeiros casas do cabo do lugarLudeiros casas do cabo do lugar
* Ludeiros casas de A VeigaLudeiros casas de A Veiga
* Canastros do CanceloCanastros do Cancelo
* Canastros do CanceloCanastros do Cancelo
* Capela de San PedroCapela de San Pedro
* Capela de San PedroCapela de San Pedro
* Ludeiros dende o Outeiro RubioLudeiros dende o Outeiro Rubio
* Canastro de Aceredo, salvado do asolagamento polo encoro de Lindoso, agora na aldea de Ludeiros no concello de LobiosCanastro de Aceredo, salvado do asolagamento polo encoro de Lindoso, agora na aldea de Ludeiros no concello de Lobios

Lugares e parroquias
--------------------

### Lugares de Manín

| Lugares da parroquia de Manín no concello de Lobios na provincia de Ourense |  |
| --- | --- |
| Aceredo | Compostela | Ludeiros | Manín | O Vao |

Aceredo (asolagado)

### Parroquias de Lobios

| Galicia | Provincia de Ourense | Parroquias de Lobios |  |
| --- | --- |
| Araúxo (San Martiño) | A Cela (Santa María) | Grou (San Mamede) | A Illa (San Lourenzo) | Lobios (San Miguel) | Manín (San Salvador) | Río Caldo (Santa María) | San Martiño de Grou (San Martiño) | San Paio de Araúxo (San Paio) | Torno (San Salvador) |

Notas
-----

1. ↑  INE (ed.). "Instituto Nacional de Estadística. Nomenclátor. Relación de unidades poblacionales" (en castelán). Consultado o 23 de xaneiro de 2021.
2. ↑  IGE (ed.). "IGE - Nomenclátor de Galicia – Lobios – Manín" (en galego). Arquivado dende o orixinal o 30 de decembro de 2020. Consultado o 8.agosto.2013.
3. ↑  "Fronteira entre Galiza e Portugal na folla n.º 2, parte 1.ª, da serie de mapas de José de Castro López sobre A Raia". *Galipedia*. Consultado o 13-01-2021.

Véxase tamén
------------

### Outros artigos

* Lugares de Lobios